Idol (japanska pop kultura)
Idol (アイドル, aidoru?, od engleske riječi „idol“) u japanskoj pop kulturi je medijska osoba (pjevač, glumac, model itd.), obično tinejdžer/ka, sa slatkom i nevinom slikom u medijima. Idoli su posebna kategorija japanskih umjetnika. Termin je komercijalizovan od strane japanske agencije za talente. Idoli su namijenjeni da budu idealan predmet ljubavi vatrenih fanova. Također, tu je i mišljenje da Japanci vide idole kao sestre ili „djevojke iz susjedstva”. U japanskoj popularnoj muzici idoli predstavljaju određeni žanr, posebnu vrstu nepretencioznih sentimentalnih pjesama. Ove pjesme ne zahtijevaju mnogo vokalno, ali umjetnik mora biti sladak i lijep. U svom svakodnevnom životu idoli također moraju biti u skladu s njihovim pjesmama, imati savršen javni imidž, biti primjer za mlade generacije.